CELEX: 31983R1955
Language: el
Date: 1983-07-15 00:00:00
Title: Κανονισμός (ΕΟΚ) αριθ. 1955/83 της Επιτροπής της 15ης Ιουλίου 1983 περί τροποποιήσεως του κανονισμού (ΕΟΚ) αριθ. 1441/83 όσον αφορά την προθεσμία για τη σύναψη της σύμβασης ιδιωτικής αποθεματοποιήσεως για τον τυρό Pecorino Romano

Avis juridique important

|

31983R1955

Κανονισμός (ΕΟΚ) αριθ. 1955/83 της Επιτροπής της 15ης Ιουλίου 1983 περί τροποποιήσεως του κανονισμού (ΕΟΚ) αριθ. 1441/83 όσον αφορά την προθεσμία για τη σύναψη της σύμβασης ιδιωτικής αποθεματοποιήσεως για τον τυρό Pecorino Romano  

Επίσημη Εφημερίδα αριθ. L 192 της 16/07/1983 σ. 0025

***** ΚΑΝΟΝΙΣΜΟΣ (ΕΟΚ) αριθ. 1955/83 ΤΗΣ ΕΠΙΤΡΟΠΗΣ  της 15ης Ιουλίου 1983  περί τροποποιήσεως του κανονισμού (ΕΟΚ) αριθ. 1441/83 όσον αφορά την προθεσμία για τη σύναψη της σύμβασης ιδιωτικής αποθεματοποιήσεως για τον τυρό Pecorino Romano  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 9 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1441/83 της Επιτροπής (3) προβλέπει τις λεπτομέρειες χορηγήσεως των ενισχύσεων ιδιωτικής αποθεματοποιήσεως για τον τυρό Pecorino romano· ότι, όσον αφορά τη σύναψη της συμβάσεως, το άρθρο 2 παράγραφος 2 δεν έχει προβλέψει την προθεσμία, μέσα στην όποία η σύμβαση πρέπει να καταρτιστεί· ότι αποδεικνύεται επομένως αναγκαίο να εισαχθεί στον εν λόγω κανονισμό μια διάταξη που να προβλέπει ότι η σύμβαση πρέπει να καταρτίζεται το αργότερο εντός προθεσμίας σαράντα ημερών μετά την ημερομηνία ενάρξεως της υπό σύμβαση αποθεματοποιήσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 2 του κανονισμού (ΕΟΚ) αριθ. 1441/83 αντικαθίσταται από το ακόλουθο κείμενο:  «2. Η σύμβαση αποθεματοποιήσεως συνάπτεται:  α) εγγράφως και αναφέρει την ημερομηνία ενάρξεως της υπό σύμβαση αποθεματοποιήσεως· η ημερομηνία αυτή είναι, το ενωρίτερο, η επομένη της λήξεως των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως·  β) μετά τη λήξη των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως και το αργότερο σαράντα ημέρες μετά την ημερομηνία ενάρξεως της υπό σύμβαση αποθεματοποιήσεως.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 146 της 4. 6. 1983, σ. 12.